armvectores/hy_wikipedia_2023 huggingface dataset:
Ժողովածու (5121)

Ժողովածու (5121), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 5121 թվի տակ։ Ձեռագիրը գրվել է 1825 թվականին Հովակիմ Կարնեցի գրիչի կողմից Լիմում։ Գրված է թղթի վրա, որը ունի 14.6x9.9 չափս։ Ձեռագիրը կազմված է 82 թերթից։ Գրված է միասյուն, նոտրգրով։ Կազմը` կաշեպատ տախտակ։ Հիշատակարաններ գրչի՝ 1ա, 80ա։


== Բովանդակություն ==
Ներս. Շնորհալւոյ Ողբ Եդեսիոյ։
Վասն ճշմարիտ և անապական կուսութեան։


== Ծանոթագրություններ ==
Ֆոնվյեյ

Ֆոնվյեյը կամ Ֆոնթվիլը (ֆր.՝ Fontvieille) Մոնակոյի իշխանության չորս քաղաքներից մեկն է, գտնվում է երկրի հարավարևելյան մասում։
Ֆոնվյեյը կառուցված է եղել չորացման աշխատանքների արդյունքում 1970-ներին Մոնակոյի 12-րդ իշխան Ռենյե ІІІ-ի առաջնորդությամբ։ Ֆոնվյեյում գտնվում է Լուի II-ի մարզադաշտը, որի տարածքին տեղադրված են Մոնակոյ ՖԱ-ի օֆիսները, ինչպես նաև Մոնակոյի Համալսարանը։ Նաև քաղաքում գտնվում է իշխանության ուղղաթռակայանը, որի շնորհիվ Մոնակոն կապված է Ֆրանսիայի հետ օդային ճանապարհով։
Իգդիրի մարզ

Իգդիրի մարզ (թուրքերեն՝ Iğdır ili՝ Ըղդըր իլի), նահանգ Թուրքիայի Հանրապետության Արևելյան Անատոլիա տարածաշրջանում։


== Տես նաև ==
Թուրքիայի վարչական բաժանում
Արևելյան Անատոլիա տարածաշրջան
Ձախորդ գեղեցկուհին

Ձախորդ գեղեցկուհին (իսպ.՝ Bella Calamidades), իսպաներեն հեռուստանովել։ Ցուցադրվում է 2009 թ. սեպտեմբերի 16-ից՝ ամերիկյան Տելեմունդո հեռուստաընկերության կողմից։


== Սյուժե ==
Անհաջողությունները հետապնդել են Լոլային ծնված օրվանից։ Վաղ հասակում որբանալով՝ նա ընկնում է հորաքրոջ տուն, որը նրան վերաբերվում է ծառայողի պես։ Մի քանի տարի հանդուրժելով դաժան հորաքրոջը, մի օր նա կորցնում է համբերությունը, փախչում և ապաստան է գտնում հայրենի քաղաքի գերեզմանատանը։ Չնայած, որ Լոլան գտնվում է անմխիթար և կեղտոտ վիճակում, քաղաքի ամենագեղեցիկ և հարուստ տղամարդկանցից մեկը, նրա կնքամոր՝ Լորենսայի տղան՝ Մարսելոն նկատում է նրա իրական գեղեցկությունը։ Սակայն չար և նախանձախնդիր շրջապատը չի թողնում նրանց վայելելու իրենց երջանկությունը։ Լոլան կրկին հեռանում է, սակայն վերադառնում է արդեն շատ հարուստ և գեղեցիկ։


== Դերերում ==


== Ցուցադրությունը Հայաստանում ==
Այս հեռուստասերիալը ցուցադրվել է մի շարք երկրներում։ Սերիալը Հայաստանում ցուցադրվել է 2009-2010 թթ. Շանթ ՀՌԸ-ի եթերում, կրկնօրինակումը կատարվել է Լիլիթ Վարոսյանի և Արեն Վաթյանի կողմից։


== Տես նաև ==
Աղախինը ՄանհեթթենումՎրեժի դեմքըԹշվառները


== Ծանոթագրություններ ==
Ֆուտբոլային լիգայի գավաթի եզրափակիչ 1970

Ֆուտբոլային լիգայի գավաթի եզրափակիչ 1970, Ֆուտբոլային լիգայի գավաթի 10-րդ խաղարկությունն է, որում հաղթեց «Մանչեսթեր Սիթի» ֆուտբոլային ակումբը 2–1 հաշվով՝ «Վեստ Բրոմվիչին»։ Խաղը կայացավ Լոնդոնի Ուեմբլի մարզադաշտում։
Միխնովիչի (գյուղ, Օկուլովսկի շրջան)

Միխնովիչի (ռուս.՝ Михновичи), գյուղ Ռուսաստանի Նովգորոդի մարզի Օկուլովսկի շրջանի կազմում։
Բնակչությունը 2006 թվականին գրանցված տվյալներով կազմում էր 0 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Նիկոլայ Նաջարյան

Նիկոլայ Արսենի Նաջարյան (1901, Բաքու, Ռուսական կայսրություն - 1973, Երևան, Հայկական ԽՍՀ, ԽՍՀՄ), հայ քիթկոկորդականջաբան։ Բժշկական գիտությունների դոկտոր (1960), պրոֆեսոր (1961): ՀԽՍՀ գիտության վաստակավոր գործիչ։
Եղել է Հայաստանի քիթկոկորդականջաբանների գիտական ընկերության նախագահը։


== Կենսագրություն ==
Նիկոլայ Նաջարյանը ծնվել է 1901 թվականին, Ադրբեջանի Բաքու քաղաքում։ 1926 թվականին ավարտել է Սարատովի (Ռուսաստան) համալսարանի բժշկական ֆակուլտետը։ 1944-1960 թվականներին եղել է ՀԽՍՀ առողջապահության նախարարության գիտաբժշկական խորհրդի քարտուղար, 1957-1961 թվականներին՝ Երևանի բժշկական ինստիտուտի ամբիոնի վարիչ, 1961-1973 թվականներին՝ Երևանի բժիշկների կատարելագործման ինստիտուտի քիթկոկորդականջաբանության ամբիոնի վարիչ։
Աշխատանքները վերաբերում են քիթկոկորդականջի հիվանդությունների բուժման հարցերին։ Մշակել է միջին ականջի սուր բորբոքումների և պտկաձև ելուստի բորբոքման բուժման եղանակ։ Նաջարյանի առաջարկած օրգանիզմի արյունահոսությունը դադարեցնող (հեմոստատիկական) հատկությունների որոշման եղանակը ներդրվել է բժշկության մեջ։ 50-ից ավելի գիտական աշխատությունների հեղինակ է։


== Անդամակցություն ==
Քիթկոկորդականջաբանների համամիութենական ընկերության վարչության անդամ։


== Գրականություն ==
Айриян А. П., Армянские учёные-медики. - Ереван, 1998, 276 с.


== Տես նաև ==
Քիթկոկորդականջաբանությունը Հայաստանում


== Ծանոթագրություններ ==
Դարեն Բարնեթ

Դարեն Չարլզ Բարնեթ (անգլ.՝ Darren Charles Barnet, ապրիլի 27, 1991(1991-04-27), Լոս Անջելես, Կալիֆոռնիա, ԱՄՆ), ամերիկացի դերասան, ով առավել հայտնի է Փաքսթոն Հոլ-Յոշիդայի դերով Նեթֆլիքսի «Ես երբեք չեմ․․․» (անգլ.՝ Never Have I Ever) հեռուստասերիալում։ Նա նաև գլխավոր դեր է կատարելու սպասվելիք «Ամերիկյան կարկանդակը ներկայացնում է․ Աղջիկների կաննոներ» (անգլ.՝ American Pie Presents: Girls' Rules) սերիալում։


== Անձնական կյանք ==


=== Վաղ կյանք և կրթություն ===
Դարեն Բարնեթը ծնվել է Լոս Անջելեսում։ Նա ճապոնական և շվեդական արմատներ ունի իր մոր կողմից, և չերոկի հնդկական և գերմանական՝ հոր կողմից։
Բարնեթը և նրա մայրը տեղափոխվել են Ֆլորիդա նահանգի Օռլանդո քաղաք, երբ նա 12 տարեկան էր։ 2009 թվականին նա ավարտել է Դոկտոր Ֆիլիփսի ավագ դպրոցը (անգլ.՝ Dr. Phillips High School), որտեղ եղել է լաքրոսի թիմի ավագը։ Նա՝ արվեստի բակալավրի աստիճանով ավարտել է Բերի քոլեջը (անգլ.՝ Berry College), որտեղ նա հանդես էր գալիս ներկայացումներում և կարճամետրաժ ֆիլմերում։ Բարնեթը ցանկանում էր դերասան դառնալ 5 տարեկանից, սակայն, մանուկ հասակում նա համեստ էր, և թողել է այդ զբաղմունքը։ Քոլեջում նա նորից սկսել է դերասանական վարպետությամբ զբաղվել։
Բարնեթի պապին Չարլի Բարնեթն էր՝ սվինգ ժանրի սաքսոֆոնիստ, երգահան և խմբի ֆրոնտմեն։ Նրա պապին մահացել է 1991 թվականին, երբ Բարնեթը դեռ նորածին էր։ Բարնեթի հորեղբայրը երաժշտական ագենտ է, իսկ նրա խորթ եղբայրը՝ երաժշտական մենեջեր։ Նրա հայրը աշխատում էր որպես իմպրեսարիո այնպիսի արտիստների համար, ինչպիսիք են Ջիմի Հենդրիքսը և Earth, Wind & Fire-ը։ Բարնեթի հայրը՝ Չարլզ Դ․ Բարնեթը, մահացել է 2008 թվականին։
Բարնեթն ավագ քույր ունի՝ Ջեն Բարնեթ։ Նա նաև արգանդակից քույր ունի՝ Էմիլի, իր մոր երկրորդ ամուսնությունից։ Դարենը խոսում է ճապոներեն, խոսակցական իսպաներեն և որոշ չափով՝ ֆրանսերեն։


=== Հարաբերություններ ===
2014-2017 թվականներին Դարեն Բարնեթը հարաբերությունների մեջ էր գտնվում E!-ի պրոդյուսեր Քեյսի Մայնարդի հետ։ Մայնարդից բաժանվելուց հետո՝ 2018-2019 թվականներին նա հանդիպում էր մոդել Ալի Ռոուզի հետ։ Ներկայումս Դարեն Բարնեթի ընկերուհու մասին տեղեկություններ չկան։


== Կարիերա ==
2013 թվականին ուսումնական հաստատությունն ավարտելուց հետո, Բարնեթը վերադարձել է Լոս Անջելես դերասան դառնալու համար։ 2015 թվականին նա ստացել է Կալիֆոռնիայի անշարժ գույքի իր լիցենզիան։ Բարնեթը որոշ համերգներ է ունեցել։ 2019 թվականին նա ընդգրկվել է Նեթֆլիքսի «Ես երբեք չեմ․․․» հեռուստասերիալի դերասանական կազմում։ Նա կերտել է Փաքսթոն Հոլ-Յոշիդայի՝ Դևիի սիրո հետաքրքրության և շոուի գլխավոր կերպարներից մեկի դերը։ Առաջին անգամ նա հանդիպել է Մաիթրեյի Ռամակրիշնանին (Դևի) ընթերցման սեղանի մոտ։


== Ֆիլմագրություն ==


=== Հեռուստատեսություն ===


=== Ֆիլմ ===


== Ծանոթագրություններ ==


== Արտաքին հղումներ ==
Դարեն Բարնեթ Internet Movie Database կայքում
Վիեսուա

Վիեսուա (ֆր.՝ Viessoix), համայնք Ֆրանսիայի Ստորին Նորմանդիա մարզի Կալվադոս գավառում։
Բնակչությունը 2008 թվականի դրությամբ կազմում է 756 մարդ, բնակչության խտությունը` 58.74 մարդ/կմ²։ Բնակավայրը զբաղեցնում է 12.87 կմ² տարածք։
2016 թվականի հունվարից Վասի, Բերնիեռ լը Պատրի, Բյուրսի, Շենդոլե, Լը Դեզեր, Էստրի, Մոնշամ, Պիեռ, Պրել, Լա Ռոք, Ռյուլի, Սեն Շառլ դը Պերսի և Լը Թեյ Բոկաժ համայնքների հետ միասին հանդիսանում է Վալդալիեռ համայնքի մաս։


== Աշխարհագրություն ==
Գտնվում է Փարիզ քաղաքից 240 կմ արևմուտք, Կան քաղաքից` 50 կմ հարավ-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 531 աշխատունակ (15-64 տարեկան)  բնակիչ, որոնցից ակտիվ էին 417-ը, իսկ ոչ ակտիվները` 114։ Ակտիվության ցուցանիշը կազմում է 78,5 %։ 417 աշխատունակ մարդկանցից աշխատել է 387 անձ (202 տղամարդ և 185 կին)։ Գործազուրկ են եղել 30 անձ (12 տղամարդ և 18 կին)։ 114 անաշխատունակներից 44-ը եղել են աշակերտներ կամ ուսանողներ, 39-ը` թոշակառուներ, իսկ 31-ը չեն աշխատել տարբեր պատճառներով։


== Տես նաև ==
Կալվադոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Թոնի Ռոթեն

Թոնի Ռոթեն կրտսեր (անգլ.՝ Tony Wroten, Jr., ապրիլի 13, 1993(1993-04-13), Ռենտոն, Քինգ շրջան, Վաշինգտոն, ԱՄՆ), ամերիկացի պրոֆեսիոնալ բասկետբոլիստ։ Հանդես է գալիս Բասկետբոլի ազգային ասոցիացիայի (NBA) «Ֆիլադելֆիա Սևնթի Սիքսերս» ակումբում՝ որպես խաղարկող և հարձակվող պաշտպան։


== Ուսանողական Կարիերա ==
Ուսանողական առաջնությունում ներկայացրել է Վաշինգոնի համալսարանի «Հասկիս» թիմը, որի կազմում հասել է մինչև 2012 թվականի համազգային ուսանողական մրցաշար։ 2012 թվականի ապրիլի 3–ին խաղընկեր Թերենս Ռոսի հետ NBA-ի դրաֆթում մասնակցության հայտ է ներկայացրել։


== Պրոֆեսիոնալ Կարիերա ==
Ընտրվել է 2012 թվականի NBA-ի դրաֆթի առաջին ռաունդի 25-րդ համարի ներքո՝ «Մեմֆիս Գրիզլիս» ակումբի կողմից։ Մասնագիտական կարիերայի անդրանիկ մրցաշրջանում մի քանի անգամ ուղարկվել է NBA-ի զարգացման լիգայի «Ռենո Բիգհորնս» կրտսեր ակումբ։
Ապագա դրաֆթային ընտրության դիմաց Ռոթենը տեղ է գտնում «Ֆիլադելֆիա Սևնթի Սիքսերս» ակումբի կազմում։ 2013 թվականի նոյեմբերի 13-ին, առաջին անգամ մեկնարկային կազմում ելույթ ունենալիս, Ռոթենն իր հաշվին գրանցում է թրիփլ դաբլ՝ այդ կերպ դառնալով NBA-ի պատմության առաջին և թերևս միակ մարզիկը, ով մեկնարկային կազմում առաջին անգամ հանդես գալիս սահմանում է թրիփլ դաբլ։


== Ծանոթագրություններ ==


== Արտաքին հղումներ ==
Էջը NBA.com կայքում(անգլ.)
Էջը Բասկետբոլ-ռեֆերենսում(անգլ.)
Փառք Ուկրաինային

«Փառք Ուկրաինային» (ուկրաիներեն՝ Слава Україні! Героям слава!, թարգմանվում է որպես․ Փա՛ռք Ուկրաինային։ Հերոսներին փա՛ռք), ուկրաինական ողջույն և նշանաբան։
Պնդվում է, որ «Փառք Ուկրաինային» ողջույնի առաջին մասն ակտիվորեն օգտագործվել է Ուկրաինայի Ժողովրդական Հանրապետության ժամանակ։ «Փա՛ռք Ուկրաինային» տարբերակը «Հերոսներին փա՛ռք» պատասխանով օգտագործվել է որպես կազմակերպչական նշանաբառ-ողջույն ՈՒՆԿ-ի և ՈՒԱԲ-ի անդամների մեջ Երկորդ Համաշխարհային պատերազմի սկզբում։


== Այժմեականություն ==
«Փառք Ուկրաինային» լոզունգը սկսել են օգտագործել որոշ նացիոնալիստական քաղաքական գործիչներ 1980-ականների վերջում և 1990-ականների սկզբում՝ միտինգների և ժողովների ժամանակ։
2004 թվականին լոզունգը գրեթե չի օգտագործվել։ 2004 թվականի Նարնջագույն հեղափոխության ժամանակ Վիկտոր Յուշչենկոն օգտագործում էր իր ելույթներում «Փառք Ուկրաինային» լոզունգի մի մասը։ 2008 թվականի մայիսի 9-ին ամբողջ Ուկրաինայով մեկ հայտնվել են բիլբորդներ Վիկտոր Յուշչենկոյի անունից «Հերոսներին փառք» ողջույնով։ Բայց լոզունգի համատեղ օգտագործում չի եղել։

Գերմանացի քաղաքագետ Անդրեաս Ումլանդը նշում է, որ «Փա՛ռք Ուկրաինային։ Հերոսներին փա՛ռք» լոզունգը ակտիվորեն սկսել է օգտագործել «Ազատություն» կուսակցությունն այն բանից հետո, երբ դրա նախագահ է դարձել Օլեգ Տյագնիբոկը։
Լայն տարածումը տեղի է ունեցել 2013 թվականի վերջում Եվրոմայդանի ժամանակ, երբ արտահայտությունը դարձել է դրա գլխավոր լոզունգ և նշանաբան։ Ումլանդի կարծիքով, «Ազատություն» կուսակցությունը ներառել է այն իր այլ «սեփական հատուկ նացիոնալիստական թեմաների, խորհրդանիշների և լոզունգների» մեջ ընդհանուր բողոքային շարժման ժանանակ օգտագործելու համար, իսկ Եվգենի Նիշյուկը դարձրել է այս լոզունգը Եվրոմայդանի գլխավոր նշանաբան։ Ինչպես կարծում է գիտնականը, Ուկրաինայի արևելքի և հարավի շատ բնակիչների համար կարևոր էր լոզունգի ծագումը․ նրանց համար «հերոսներ» բառը նշանակում էր ՈՒԱԲ-ում պայքարողներին, որոնք սպանում էին Կարմիր բանակի զինվորներին, ովքեր կռվում էին գերմանական ֆաշիզմի դեմ։ Պատմաբան Ջոն-Փոլ Խիմկիի կարծիքով, Եվրոմայդանում «Փա՛ռք Ուկրաինային։ Հերոսներին փա՛ռք» լոզունգի օգտագործման պատճառը կայանում էր դրա մեջ, որ ուկրաինական ինքնության տեսունակության արտասանության հիման մեջ է ընկած հալիցական քաղաքական մշակույթը։
Շվեդացի պատմաբան Փեր Անդերս Ռուդլինգը նշել է, որ Ուկրաինայում այդ լոզունգը չէր օգտագործվում հաճախ, սակայն հիմա այն հռչակ է ձեռք բերել։ Ուկրաինայի ժամանակակից պրակտիկայում լոզունգը շատ լայնորեն օգտագործվում է կուսակցությունների և խմբերի կողմից։
2018 թվականին նախկին նախագահ Պետրո Պորոշենկոն առաջարկել է Ուկրաինայի զինված ուժերի պաշտոնական ողջույնը նորին դարձնել «Փա՛ռք Ուկրաինային» բառերը «Հերոսներին փա՛ռք» պատասխանով։ 2018 թվականի սեպտեմբերի 6-ին ընդունվել է համապատասխան օրինագիծ, 2018 թվականի հոկտեմբերի 4-ին օրինագիծը պաշտոնապես ընդունվել է և ընթերցվել ոստիկանության և զինված ուժերի համար։
«Փա՛ռք Ուկրաինային» լոզունգը նույնպես հայտնվել է Ուկրաինայի ֆուտբոլի ազգային հավաքականի համազգեստի վրա։


== Ծանոթագրություններ ==
Կուրա (Վիդլիցայի վտակ)

Կուրա  (ռուս.՝ Кура), գետ Ռուսաստանում, հոսում է Պուդոժսկի շրջանում և Կարելական ինքնավար հանրապետությունում։ Գետաբերանը տեղակայված է Վիդլիցա գետի ձախ ափին՝ 50 կմ հեռավորության վրա։ Նախքան ակունքը տանում է աջ վտակը՝ Սարմոյու։ Գետի երկարությունը 29 կմ է, ավազանի տարածքը 107 կմ2։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Բալթիկ ծովի ավազանային շրջանին, գետի ջրատնտեսային տեղամասը՝ ջրային ավազանային շրջան, գետի ենթաավազանը՝ Նևա և Լադոժսկի լիճ։ Պատկանում է Նևա ավազանային շրջանին։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 01040300212102000011594
Հիդրոլոգիական ուսումնասիրությունների կոդը - 102001159
Ավազանի կոդը - 01.04.03.002
Հիդրոլոգիական ուսումնասիրությունների հատորի համարը - 02
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Գուրոս

Գուրգեն Գևորգի Պարոնյան-Հովսեփյան (Գուրոս, սեպտեմբերի 15, 1905(1905-09-15), Գորիս, Հայաստան - ապրիլի 30, 1981(1981-04-30), Երևան, Հայկական ԽՍՀ, ԽՍՀՄ), հայ խորհրդային ինքնուս գեղանկարիչ, ՀԽՍՀ վաստակավոր նկարիչ (1965)։


== Կենսագրություն ==
Ծնվել է 1905 թվականին, Գորիսում, Մելիք Օհանյանների հայտնի գերդաստանում։ Պապը` Մելիք Օհանն էր, հայրը՝ Գևորգ Պարոնյանը, շատ գրագետ մի անձնավորություն, ում «քայլող հանրագիտարան» էին ասում։ Պարոնյանների գերդաստանը Գորիսում ուներ լուսանկարչատուն, դեղարան, կազմարարական արտադրամաս և այլն։
Մեկ տարեկան էր Գուրոսը, երբ մահացավ հայրը, իսկ երկու տարեկանում կորցնում է մորը՝ մնալով հորաքրոջ խնամքին։ Ճանաչված գորգագործ էր հորաքույրը։ Արվեստի աշխարհ Գուրոսը մուտք է գործում իբրև լուսանկարիչ։ 22 տարեկանից տասը տարի շարունակ նա լուսանկարչության աշխարհում էր։ Շրջում էր հայրենի լեռնաշխարհի ամենադժվար հաղթահարելի ու գողտրիկ վայրերում, մագլցում ժայռեր, իջնում անդնդախոր ձորեր՝ բնության ամենահետաքրքրական, ամենանվիրական պատկերները լուսանկարելու։ Սիրում էր լուսանկարել բնապատկերներ։ Աշխատանքներից գտնվում են Հայաստանի ազգային պատկերասրահում։


== Ստեղծագործական ուղի ==
1928 թվականին Գորիսում բացում է գեղարվեստական լուսանկարչատուն, որը գործում է մինչև 1932 թ.։ 1931 թ.-ից սկսած զբաղվում է գեղանկարչությամբ։ 1933 թվականին ընտանիքով տեղափոխվում է Երևան և աշխատանքի անցնում Գիտահետազոտական ինստիտուտում՝ որպես լուսանկարիչ։ 1936 թվականից մասնակցում է հանրապետական ցուցահանդեսներին։ 1938 թվականին վերջնականապես թողնում է լուսանկարչական աշխատանքը և ամբողջովին նվիրվում գեղանկարչությանը։ 1939 թվականից Գուրոսը Հայաստանի նկարիչների միության անդամ էր։
Ստեղծել է բնապատկերներ՝

«Տնակ», 1954
«Առավոտը Եղեգիսի ճանապարհին», 1957
«Այրիվանքի շրջակայքը», 1958
«Ամպամած առավոտ։ Ախթալա», 1958
«Գարնան շունչը», 1962
«Երևանյան խաղող», 1962
«Հաղպատ գյուղը», 1963
«Բրուտի տունը. Գորիս», 1966
«Հին Խնձորեսկում», 1966
«Աշուն. Արենի», 1969
«Բնանկար. Զանգեզուր», 1972


== Ցուցահանդեսներ ==
1945, 1958, 1968 թվականներին կազմակերպվում են Գուրոսի անհատական ցուցահանդեսները Երևանում, իսկ 1963 թվականին՝ Գորիսում, Սիսիանում, Ղափանում, Քաջարանում (1963)։1939, 1958 թթ. Մոսկվայում մասնակցել է հայկական արվեստի տասնօրյակներին։
Հետմահու կազմակերպվել են բազմաթիվ ցուցահանդեսներ ինչպես Հայաստանում, այնպես էլ Հայաստանից դուրս։


== Պարգևներ ==
1965 թվականին Գուրոսին շնորհվում է ՀԽՍՀ վաստակավոր նկարչի կոչում։


== Ծանոթագրություններ ==
Վիլդե Ֆրանգ

Վիլդե Ֆրանգ (նորվ.՝ Vilde Frang, օգոստոսի 19, 1986(1986-08-19), Օսլո, Նորվեգիա), նորվեգացի ջութակահարուհի։


== Կենսագրություն ==
Վիլդե Ֆրանգը ծնվել է 1986 թվականի օգոստոսի 19-ին Նորվեգիայի մայրաքաղաք Օսլոյում։ Ջութակ սկսել է նվագել 4 տարեկան հասակից։ Սովորել է Մարի-Լուիզա Բարաթ Դուեի անվան երաժշտական ինստիտուտում՝ Սթեֆան Բարաթ Դուեի մոտ։ Կրթությունը շարունակել է Գերմանիայում՝ Համբուրգի երաժշտության և թատրոնի ավագ դպրոցում Կոլյա Բրախերի մոտ։ Հետա շարունակել է Կրոնբերգի ակադեմիայում, սովորել է Աննա Չումաչենկոյի մոտ։
Տասը տարեկանում ելույթ է ունեցել օրկեստրի հետ Նորվեգիայի ռադիոյով։ 1998 թվականին Մարիս Յանսոնսը հրավիրում է նվագելու Օսլոյի ֆիլհարմոնիկ օրկեստրում։ Այդ պահից սկսած համերգներով հյուրախաղերի է մեկնել Եվրոպայի և Ասիայի շատ երկրներ։ Նվագել է Մարթա Արգերիխի, Գիդոն Կրեմերի, Յուրի Բաշմետի, Աննե-Սոֆի Մուտտերի, Յուլիան Ռախլինի, Լեյֆ Օվե Անդսնեսի, Թրուլս Մյորքի, Ռենո Կապյուսոնի, Մաքսիմ Վենգերովի հետ։
Վիլդը Ֆրանգը նվագում է Ժան Բատիստ Վիլյոմի պատրաստած ջութակով, որը նրան նվիրել է Աննե-Սոֆի Մուտտերի ֆոնդը [1] Archived 2011-08-10 at the Wayback Machine.:


== Սկավառակագրություն ==
Prokofiev & Sibelius: Violin Concertos (2009), with WDR Symphony Orchestra, Thomas Søndergård (conductor), EMI Classics.
Grieg, Bartók, R.Strauss: Sonatas (2011), with Michail Lifits (piano), EMI Classics.
Tchaikovsky/Nielsen: Violin Concertos (2012), with DR Symfoniorkesteret and Eivind Gullberg Jensen (conductor), EMI Classics.


== Ծանոթագրություններ ==


== Արտաքին հղումներ ==
Անձնական էջ Archived 2011-02-03 at the Wayback Machine. (անգլ.)
[2](չաշխատող հղում) (ռուս.)
Վիլդե Ֆրանգ AllMusic կայքում
http://www.vildefrang.com/ Վիլդե Ֆրանգ. պաշտոնական կայք
Vilde Frang Askonas Holt, Management
Vilde Frang EMI
Դենալի շրջան (Ալյասկա)

Դենալի շրջան (անգլ.՝ Denali Borough), ԱՄՆ Ալյասկա նահանգի 18 վարչական միավորներից մեկը։ Ընդհանուր տարածությունը 33.022 կմ² է, բնակչությունը՝ 1.893 մարդ (2009 թ. տվյալներով)։ Շրջկենտրոնն է Հիլի բնակավայրը։ Կազմավորվել է 1990 թ.։
Բասեն (քաղաք)

Անվան այլ կիրառումների համար տե՛ս՝ Բասեն (այլ կիրառումներ)Բասեն (թուրքերեն՝ Pasinler, հայերեն՝ Բասենից; հին անվանումները՝ Հասանկալա, Հասանքալե և Հեսենքելե, որը նշանակում է «Հասանի ամրոց»), քաղաք Արևմտյան Հայաստանում, Էրզրումի նահանգի Բասեն գավառի կենտրոնը, Էրզրումից մոտ 42 կմ արևելք։ Հնում եղել է նշանավոր բերդաքաղաք (կոչվել է Դարույնք)։ Ղևոնդ Ալիշանի ենթադրությամբ՝ Բասենի բերդը կառուցել է Գրիգոր Մագիստրոս Պահլավունու ազգական Հասանը։ Բասենի դաշտում, ժայռոտ բլուրների վրա կառուցված բերդն ունեցել է անկանոն աշտարակներով կրկնապարիսպ (իր հերթին պարսպապատ Բասենն այդ պատճառով կոչվել է եռապարիսպ քաղաք)։ 1829 թվականի հուլիսի 24-ին ռուսական բանակը գրավել է մոտ 500 բնակչություն (հայ և թուրք) ունեցող Բասենը, սակայն Ադրիանուպոլսի պայմանագրով (1829) քաղաքը մնացել է թուրքական տիրապետության տակ։ Բասենի հայերի զգալի մասը 1830 թվականին գաղթել է Արևելյան Հայաստան։ Ռուսական զորքը Բասենը գրավել է նաև 1878 թվականին, 1916 թվականին, սակայն թուրքերը 1918 թվականին դարձյալ զավթել են այն։ Բասենի հայերը (1909 թվականին՝ 45 ընտանիք) բռնությամբ տեղահանվել են 1915 թվականին, Մեծ Եղեռնի ժամանակ, փրկվածներն ապաստանել են տարբեր երկրներում։


== Հղումներ ==
Շրջանի պաշտոնական կայք էջը
Քաղաքի պաշտոնական կայք էջը
Աստերոիդների ցանկ (186401-186500)

Աստերոիդների ցանկ (186301-186400)  • Աստերոիդների ցանկ  • Աստերոիդների ցանկ (186501-186600)
 Աստերոիդների ցանկ (186301-186400)  • Աստերոիդների ցանկ  • Աստերոիդների ցանկ (186501-186600)
Դրավենի

Դրավենի (ֆր.՝ Dravegny), կոմունա Ֆրանսիայում՝ Պիկարդիա մարզում՝ Էնա գավառում։ Մտնում է Գիզ կանտոնայի կազմի մեջ։ Կոմունայի շրջանը՝ Լան։
INSEE կոդը՝ 02130 .


== Բնակչություն ==
2010 թվականին բնակչությունը կազմել է 144 մարդ։


== Տնտեսություն ==
2010 թվականի տվյալներով 93 աշխատունակ տարիքի մարդկանցից (15-64 տարեկան) 66-ը տնտեսապես ակտիվ էին, 27-ը անգործունակ (Ակտիվության ցուցանիշը — 71,0 %, 1999 թվականին եղել է՝ 59,4 %)։ 66 աշխատունակ բնակիչներից 58 -ը աշխատում էին (34 տղամարդ և 24 կին), անաշխատանք էին 8-ը (4 տղամարդ և 4 կին)։
27 անգործունակ մարդկանցից 9-ը աշակերտներ կամ ուսանողներ են, 10-ը թոշակառու, 8-ը անաշխատունակ էին այլ պատճառներով


== Տես նաև ==
Ֆրանսիայի շրջանների ցանկ


== Ծանոթագրություններ ==


== Արտաքին հղումներ ==
Национальный институт статистики — Дравеньи (ֆր.)
Վենետներ (այլ կիրառումներ)

Վենետներ (լատ.՝ Veneti ), 1․ հնագույն ցեղեր։ Բնակվել են Ադրիատիկ ծովի հյուսիսային ափերին, Պո գետից հյուսիս-արևելք։ Ըստ հնագիտների տվյալների, վենետներ այստեղ հայտնվել են մ․թ․ա․ 12-11-րդ դարերը։ Մկգբում զբաղեցրել են մերձալպյան հովիտները, այնուհետև տարածվել հարավ-արևելքում։ Հիմնականում զբաղվել են երկրագործությամբ և անասնապահությամբ (առավելապես՝ ձիաբուծությամբ)։ Վենետների գլխավոր քաղաքները եղել են Ատեստեն (այժմ՝ էստե) և Պատավիումը (այժմ՝ Պադուա)։ Վենետները դաշնակցել են հռոմեացիներին՝ կելտ․ ցեղերի դեմ պայքարում (մ․թ․ա․ 4-րդ դար)։ Պունիկյան 2-րդ պատերազմի ժամանակ (մ․թ․ա․ 218-201) պաշտպանել են Հռոմին՝ ընդդեմ Կարթագենի։ Մ․թ․ա․ 183 թվականից Վենետների բնակության տարածքները մտել են Հռոմի Ցիզալպիական Գալիա պրովինցիայի կազմի մեջ։ Մ․թ․ա․ 49 թվականին վենետները ստացել են հռոմական քաղաքացիության իրավունք։ Արդի գիտության մեջ վենետների լեզուն համարվում է հնդեվրոպական լեզվաընտանիքի աոանձին ճյուղ, որը մի շարք ընդհանուր գծեր ունի գերմաներեն և իտալերեն լեզուների հետ։ Այլ ուսումնասիրողներ վենետներին վերագրում են իլլիրական ցեղերին։ 2․ Վենետներ են անվանվել նաև Ատլանտյան օվկիանոսի ափերին բնակված կելտ․ ցեղերը, որոնց մ․թ․ա․ 58-51 թվականների գալիական արշավանքների ժամանակ նվաճել է Հուլիոս Կեսարը։ 3․ Վենետներ անվանումն է կրել սլավոն, ցեղերի արևմտյան ճյուղը։
Դիտրամսցել

Դիտրամսցել  (գերմ.՝  Dietramszell), կոմունա Գերմանիայի Բավարիա երկրամասում։
Ենթարկվում է Վերին Բավարյա վարչական շրջանին։ Գտնվում է Բադ Տյոլց Վոլֆրատսհաուզենի շրջանի կազմում։ Բնակչությունը կազմում է 5239 մարդ (ըստ 2010 թվականի դեկտեմբերի 31-ի)։ Տարածքը կազմում է 96.78 կմ²։ Պաշտոնական կոդ՝ 09 1 73 118։


== Ծանոթագրություններ ==


== Արտաքին հղումներ ==
պաշտոնական կայք
Հեյմսկերկ

Հեյմսկերկ (հոլ.՝ Heemskerk ( արտասանություն)), համայնք Նիդերլանդների Հյուսիսային Հոլանդիա մարզում։ Տարածքը 27,48 կմ² է, բնակչությունը՝ 39.160 (2011 թ.)։ Մեկ շնչի տարեկան միջին եկամուտը 13.700 եվրո է։
Զիելոնա Գուրա

Անվան այլ կիրառումների համար տե՛ս՝ Զիելոնա Գուրա (այլ կիրառումներ)Զիելոնա Գուրա (լեհ.՝ Zielona Góra, լեհերենից բառացի թարգմանած՝ «Կանաչ սար»; գերմ.՝ Grünberg in Schlesien), քաղաք Լեհաստանում։ Հանդիսանում է Լյուբուսկյան վոևոդության վարչական կենտրոններից մեկը։ Բնակչությունը ըստ 2009 թվականի տվյալների կազմում է 117,5 հազար բնակիչ։ 

1950 թվականից մինչև 1998 թվականը քաղաքը հանդիսացել է Զելեբոգուրյան վոեվոդության վարչական կենտրոնը։ Տարածքը կազմում է 58,34 կմ²։ Հիմնադրվել է 1323 թվականին։
2008 թվականից քաղաքը հյուրընկալում ռուսական երգերի միջազգային փառատոնը։


== Աշխարհագրություն ==
Զիելոնա Գուրան գտնվում է արևմտյան Լեհաստանում` լեռների լանջին, որտեղ Օդեր գետը հատվում է սարերի գծի հետ։


== Սպորտ ==
Քաղաքում է հիմնվել լեհական «Լեհիա» (լեհ.՝ Lechia Zielona Góra) ֆուտբոլային ակումբը։ Քաղաքն ունի «Ֆաբուլազ» սպորտային թիմը, որը 2011 թվականին դարձել է Լեհաստանի չեմպիոն։


== Կրթություն ==
Քաղաքում կան երկու բարձրագույն համալսարան։ Դրանք են. 

University of Zielona Góra
College of International Trade and Finance


== Քույր քաղաքներ ==
Վիտեբսկ,  Բելառուս
Բիստրիցա,  Ռումինիա
Զոլտաու,  Գերմանիա
Իվանո-Ֆրանկովսկ,  Ուկրաինա
Կոտբուս,  Գերմանիա
Լ'Աքվիլա,  Իտալիա
Նիտրա,  Սլովակիա
Տրուա,  Ֆրանսիա
Ֆերդեն,  Գերմանիա
Հելմոնդ,  Նիդերլանդներ


== Պատկերասրահ ==

		
		
		
		
		
		
		


== Ծանոթագրություններ ==


== Արտաքին հղումներ ==
Grünberg church records Archived 2008-03-10 at the Wayback Machine.
Municipal website
Zielona Góra University Archived 2006-10-02 at the Wayback Machine.
Mobile news for Zielona Góra Archived 2016-01-11 at the Wayback Machine.
Jewish Community in Zielona Góra
The Death March through Zielona Góra to Volary
Յուուռու

Անվան այլ կիրառումների համար տե՛ս՝ Յուուռու (այլ կիրառումներ)Յուուռու (էստ․՝ Juuru), գյուղական ավան Էստոնիայի Ռապլամաա նահանգի Յուուռու շրջանում։
2011 թվականի տվյալներով գյուղական ավանում բնակվում էր 509 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը Էստոնիայի վիճակագրություն պետական գործակալության կայքում։ (էստոներեն)
Ռուֆինո Տամայոյի թանգարան (այլ կիրառումներ)

Ռուֆինո Տամայոյի թանգարան անվանումը կարող է վերաբերել հետևյալին.

Ռուֆինո Տամայոյի թանգարան (Մեխիկո)
Ռուֆինո Տամայոյի թանգարան (Օախակա)
Ստեպանովկա (գյուղ, Մարյինի շրջան)

Անվան այլ կիրառումների համար տե՛ս՝ ՍտեպանովկաՍտեպանովկա (ուկրաիներեն՝ Степанівка), գյուղ Ուկրաինայի Դոնեցկի մարզի Մարյինի շրջանում։
2001 թվականի տվյալներով Ստեպանովկա գյուղում բնակվում էր 46 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Սիտնոե (այլ կիրառումներ)

Սիտնոե, կարող է վերաբերել՝

Սիտնոե - գյուղ, Ուկրաինայի Ժիտոմիրի մարզի Եմելչևի շրջանում
Սիտնոե - գյուղ, Ուկրաինայի Սումիի մարզի Սերեդինա-Բուդայի շրջանում
Չերնետա (գյուղ, Օրոժիցյայի շրջան)

Չերնետա (ուկրաիներեն՝ Чернета), գյուղ Ուկրաինայի Պոլտավայի մարզի Օրոժիցյայի շրջանում։
2001 թվականի տվյալներով Չերնետա գյուղում բնակվում էր 0 մարդ։ Բնակավայրը զբաղեցնում է 0,102 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կուզ

Կուզ, ողնաշարի ձևախախտում, զարգանում է տարբեր հիվանդությունների (հատկապես տուբերկուլոզային սպոնդիլիտ) և ողնաշարի վնասվածքների հետևանքով։ Ախտաբանական պրոցեսների պատճառով ողերի մարմինները քայքայվում են, ձևախախտվում և հանգեցնում ողնաշարի ծռման՝ առաջ-ետին և կողմնային ուղղություններով։ Մանկական և պատանեկան տարիքում կուզի առաջացման դեպքում ողնաշարի ձևախախտումը հասնում է մեծ չափերի, և հետագայում կմախքը զարգանում է անկանոն։ Ուսի խախտի դեպքում, ոսկրային հյուսվածքի փոփոխությունների հետևանքով, նույնպես կարող է առաջանալ կլոր, դուրս ցցված կուզ։ Ռախիտային կուզը ռախիտի ժամանակին և ճիշտ բուժումից ուղղվում է։ Կուզի առաջացման հետ միաժամանակ ձևախախտվում է նաև կրծքավանդակը, առաջանում է, այսպես կոչված, կողային կուզ։ Վերջինս լինում է նաև ողնաշարի կողմնային ծռումների (սկոլիոզ) դեպքում։ Սկսած 2,5 ամսականից՝ հարկավոր է երեխային պառկեցնել փորի վրա, կատարել մեջքի մկանների մերսում և մարմնամարզություն, ժամանակից շուտ չի կարելի նստեցնել։ Գոյություն ունի նաև, այսպես կոչված, սրտային կուզ՝ կրծքավանդակի արտացցվածքը սրտի շրջանում, սովորաբար լինում է սրտի արատներով տառապող երիտասարդների մոտ։


== Ծանոթագրություններ ==


== Արտաքին հղումներ ==
http://dic.academic.ru/dic.nsf/bse/80449/Горб
Горб // Большая медицинская энциклопедия. —М., 1970.
Горб // Малый энциклопедический словарь Брокгауза и Ефрона : в 4 т. — СПб., 1907—1909.
Again (երգ)

«Again» (անգլ. թարգ.՝ «Կրկին»), ամերիկացի դերասանուհի և երգչուհի Նոա Սայրուսի և ամերիկացի ռեփեր XXXTentacion-ի երգը, որը թողարկվել է 2017 թվականի սեպտեմբերի 22-ին։


== Տեսահոլովակ ==
Տեսահոլովակը թողարկվել է սինգլի հետ նույն օրը և ունի ավելի քան 99 միլիոն դիտում։ Տեսահոլովակում բացակայում է XXXTentacion-ը (որը, նկարահանումների ժամանակ, բանտարկված էր բանտում)։ Տեսահոլովակը նկարահանվել է Ավստրալիայի Սիդնեյ քաղաքի Բրոնտե արևելյան արվարձանի Ուէվերլի գերեզմանոցում։


== Չարթեր ==


== Թողարկման պատմություն ==


== Հավաստագրում ==


== Ծանոթագրություններ ==
Լեքսուրա

Լեքսուրա (վրաց.՝ ლექსურა), գյուղ Վրաստանում։ Գտնվում է Ռաճա-Լեչխում և Քվեմո Սվանեթ մարզի Լենտեխի շրջանում։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 157 մարդ։


== Ծանոթագրություններ ==
Վիլհելմ ֆոն Գլյոդեն

Վիլհելմ ֆոն Գլյոդեն, բարոն (գերմ.՝ Wilhelm Baron von Gloeden, սեպտեմբերի 16, 1856(1856-09-16)[…] կամ սեպտեմբերի 18, 1856(1856-09-18), Ֆոլկսհագեն, Marlow, Vorpommern-Rügen District, Մեկլենբուրգ-Առաջավոր Պոմերանիա, Գերմանիա - փետրվարի 16, 1931(1931-02-16)[…], Տաորմինա, Մեսսինա, Սիցիլիա, Իտալիա), գերմանացի լուսանկարիչ, տղամարդու մերկ լուսանկարի մեծ վարպետ, աշխատել է Իտալիայում։ 


== Կենսագրություն ==
Ռոստոկում և Վիսմարում ուսումնասիրել է արվեստի պատմություն։ Պատրաստվել է նկարիչ դառնալ։ Փորձելով հաղթել իր մոտ հայտնաբերված տուբերկուլյոզը, բժիշկների խորհրդով տեղափոխվում է Սիցիլիա։ 1893 թվականին մասնակցել է Լոնդոնի թագավորական լուսանկարչական ընկերության ամենամյա ցուցահանդեսին։
Թաղված է Տաորմինայի բողոքականների գերեզմանոցում։ Ֆոն Գլյոդեն ընտանիքի ժառանգները մերժում են իրենց ընտանեկան ծառում այսպիսի բարոնի գոյությունը։ 1978 թվականին Սպոլետոյում բացված անհատական ցուցահանդեսը հասարակական մեծ սկանդալի տեղիք տվեց։


== Ստեղծագործական կյանքը ==
Վիլհելմ ֆոն Գլյոդենը ստեղծել է դիմապատկերներ, բնապատկերներ, ճարտարապետական կառույցների լուսանկարներ, հուշարձանների ավերակներ, բայց առավելապես հայտնի է մերկ տղամարդկանց լուսանկարներով։ Որպես բնորդ նրան ծառայել են սիցիլիացի երիտասարդներ, հաճախ նրա սիրեկանները, բայց որպես կանոն լուսանկարների կոմպոզիցիաները հենված էին անտիկ և էֆեբյան արվեստի ուշ նմուշների վրա։ Հաճախ նկարներում օգտագործում էր հարավային Իտալիայի բնապատկերները։
Նրա աշխատանքները բարձր են գնահատել Անատոլ Ֆրանսը, Գաբրիելե դ՝Անուցիոն, Օսկար Ուայլդը, Ռիխարդ Շտրաուսը և ուրիշները։ 

Լուսանկարչական ժառանգությունը՝ մի քանի հազար լուսանկարի կլիշե, ըստ կտակի անցավ բնորդ Մավր մականունով Պանկրացիո Բուչունիին (իտալերեն՝  Il Moro)։ 1936 թվականին Իտալիայի ֆաշիստական ոստիկանությունը 2,5 հազար լուսանկարի կլիշե ոչնչացրեց, որակելով դրանք պոռնոգրաֆիա, Մավրը կարճ ժամանակով հայտնվեց ճաղերի ետևում։ Բնորդի մահվանից հետո՝ 1963 թվականին, նրա որդին մնացած լուսանկարների կլիշեները վաճառեց։ 2000 թվականին Ֆլորենցիայի Ալինարի թանգարանում բացվեց Վիլհելմ ֆոն Գլյոդենի հիմնադրամը։


== Գրականություն ==
L’innocenza morbosa dell’occhio fotografico di Wilhelm von Gloeden = The inquisitive innocence of the photographic eye of Wilhelm von Gloeden. Taormina։ Nino Malambri, 1980 (Տաորմինայի ցուցահանդեսի համացուցակը)
Pohlmann U. Wilhelm von Gloeden։ Sehnsucht nach Arkadien. Berlin։ Nishen, 1987
Weiermair P. Wilhelm von Gloeden. Köln։ B.Taschen, 1993
Wilhelm von Gloeden, Guglielmo Plüschow, Vincenzo Galdi։ et in arcadia ego; turn-of-the-century photography. Zürich։ Edition Oehrli, 2000 (Ցյուրիխի ցուցահանդեսի համացուցակը)
Zannier I. Wilhelm von Gloeden։ fotografie, nudi, paesaggi, scene di genere. Firenze։ Alinari 24 ore, 2008


== Ծանոթագրություններ ==


== Արտաքին հղումներ ==
Ֆոն Գլյոդենի ստեղծագործությանը նվիրված կայք (անգլ.)
Վիլհելմ ֆոն Գլյոդենը Photo Island ֆոտոօրացույցում (ռուս.)
Chanel No. 5

Chanel No. 5, Chanel ապրանքանիշի հայտնի բույրը ստեղծվել է 1921 թվականի մայիսի 5-ին, Էրնեստ Բոյի կողմից։


== Պատմություն ==
Ըստ լեգենդի Կոկո Շանելը խնդրել էր պարոն Բոին ստեղծել «արհեստական կանանց բուրմունք, որից բուրում է կնոջ նման» ընդգծելով, որ «արհեստական բույր» ասելով նկատի ունի նոր մարդու կողմից ստեղծած բուրմունք։
Chane-ի առաջին բուրմունքը ստեղծելուց հետո, Բոն փորձարկումներ էր կատարել ալդեհիդների՝ սինթետիկ ծաղկային բուրմունքի հետ։ Էռնեստ Բոն բարձր է գնահատում միայն շինծու արհեստականությունը, այն ինչը հակասում է բնությանը, այլ ոչ թե այն, ինչը փորձում է կրկնօրինակել։ Բոն՝ թագավորական պալատի նախկին պարգյումեր էր, ով 1917 թվականին հեղափոխությունից հետո փախել էր Ռուսաստանից, դառնալով առաջին օծանելիքագործը, ով կարողացել էր ալդեհիդների մոլեկուլների հիման վրա ստեղծել ամբողջական բույր։ Օծանելիքագործը օրիորդ Շանելին էր ներկայացրել տասը բույր, որոնցից նա ընտրել էր հինգերորդը՝ այստեղից էլ գլուխգործոցի անվանումը։ Բացի այդ «հինգը» Կոկո Շանելի սրած թիվն էր։
Chanel N ° 5 բուրմունքը բաղկացած է հետևյալ օծանելիք նոտաներից`

վերին նոտաներ` ալդեհիդներ, ներոլի, իլանգ-իլանգ, բերգամոտ, կիտրոն
սրտի նոտաներ` իրիս, մանուշակի արմատ, հասմիկ, հովտաշուշան, վարդ
Պահեստային նոտաներ` համպար, կարմիր սանդալ, պաչուլի, մուշկ, ցիվետա, վանիլ, կաղնու մամուռ
Հեղափոխական էր ոչ միայն բուրմունքը, այլև նրա ներկայացումը։ Մինչև հիմա արտադրողները, որոնցից ամենահայտնին Ռենե Լալիկն էր, սրվակների պատրաստման ժամանակ գերազանցել էր երևակայության ամենաբարձր թռիչքը, ամենատարբեր ձևերով, դրանք ծածկելով ամենաարտասովոր նախշերով։
Դրան հակառակ Գաբրիելը, տարված լինելով ճգնավորության գաղափարներով, առաջարկել էր հասարակ սրվակ, զուգահեռանիստի ձևով, որը թույլ կտար հիանալ նրա մեջ թաքնված ոսկե հեղուկով։ Այն զարդարելու միակ հետքերը վերաբերվում են 1924 թվականին։ Գաբրիելը, ի տարբերություն իր նախորդների հասկացել էր, որ պետք է շեշտադրություն կատարել պարունակության, ոչ թե փաթեթավորման վրա։
Ճաշակի պարզությունն արտացոլված էր պիտակի վրա։ Ամեն ինչ կառուցված էր սև և սպիտակ համադրության վրա, որը հաճախ օգտագործվում էր հանդերձանքի նախագծման ժամանակ` սպիտակ ուղղանկյուն, որի վրա սև տառերով գրված էր Chanel:


== Գովազդ ==
Երբ նոր օծանելիքը պատրաստ էր, Գաբրիելը չէր շտապում վաճառել այն։ Փոխարենը նա իր ընկերներից յուրաքանչյուրին տվեց մեկական սրվակ։ Նոր բուրմունքի լուրն ակնթարթորեն տարածում գտավ, շուտով ձևավորեց «Chanel N°5»- երկրպագուների գաղտնի ակումբ։ Երբ սրվակը վաճառքի էր դրվել, նրանք անմիջապես հայտնի դարձան գնորդների շրջանում։
Ի սկզբանե Chanel Nº 5-ը ներկայացրել էր Կոկո Շանելը, այնուհետև նրա տեղը զբաղեցրել են դերասանուհիներ՝ Քեթրին Դենևը, Քենդիս Բերգենը, Սյուզի Պարկերը, Էլի Մակգավան, Լաուրն Հաթթոնը, Քերոլ Բուքը, Էստելլա Ուորենը, Նիկոլ Քիդմանը, Օդրի Թաոթը։ 2012 թվականից սկսած, Chanel Nº 5 օծանելիքի դեմքը դարձավ Բրեդ Փիթը, առաջին տղամարդը բույրի պատմության մեջ։
1954 թվականին Մերիլին Մոնրոյի հետ հարցազրույցի ժամանակ լրագրողը դերասանուհուն հարցրել էր, թե ինչ է նա հագնում, երբ պատրաստվում է քնել։ Պատասխանը դարձավ օծանելիքի գովազդային ընկերության կարգախոսը` «Chanel Nº 5-ի մի քանի կաթիլ»։


== Ծանոթագրություններ ==
Կաստելուչո դեի Սաուրի

Կաստելուչո դեի Սաուրի  (իտալերեն՝ Castelluccio dei Sauri), կոմունա Իտալիայում։ Գտնվում է Ապուլիա մարզում՝ Ֆոջա գավառում։ Բնակչությունը կազմում է 1952 մարդ, բնակչության խտությունը կազմում է 38 մարդ/կմ²։ Զբաղեցնում է 51 կմ² մակերես։ Փոստային ինդեքս՝ 71025, հեռախոսային կոդ՝ +39 0881։


== Ժողովրդագրություն ==
Բնակչության թվաքանակի փոփոխությունները.


== Կապի տվյալներ ==
Հեռախոս՝ 0881 962021


== Արտաքին հղումներ ==
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Միչու

Միգել Պերես Կուեստա կամ Միչու (իսպ.՝ Miguel Pérez Cuesta, իսպ.՝ Michu, մարտի 21, 1986(1986-03-21), Օվիեդո, Աստուրիա, Աստուրիա, Իսպանիա), իսպանացի ֆուտբոլիստ, հարձակվող։ Հանդես է գալիս իսպանական «Օվիեդո» ֆուտբոլային ակումբի կազմում։


== Ակումբային կարիերա ==


=== «Օվիեդո», «Սելտա» ===
Միչուն իր կարիերան սկսել է հարազատ «Օվիեդո»-ի կազմում։
2007 թվականին տեղափոխվել է Սեգունդա Բ-ում հանդես եկող «Սելտա Բ»։ Թիմի կազմում անցկացնելով մեկ մրցաշրջան հրավիրվել է հիմնական թիմ։ «Սելտայի» կազմում հանդես է եկել 2008-2011 թվականների ընթացքում։


=== «Ռայո Վալեկանո» ===
2011 թվականի հուլիսի 27-ին Միչուն տեղափոխվել է «Ռայո Վալեկանո»։ Նա թիմի հետ կնքել է 2-ամյա պայմանագիր։
Իր դեբյուտը նշել է 2011 թվականի օգոստոսի 28-ին՝ «Աթլետիկ Բիլբաո»-ի դեմ խաղում։ Իր առաջին մրցաշրջանում մտել է Իսպանիայի լավագույն ռմբարկուների ցուցակի մեջ։


=== «Սուոնսի Սիթի» ===
2012 թվականի հուլիսի 20-ին Միչուն 2-ամյա պայմանագիր է կնքել անգլիական «Սուոնսի Սիթի»-ի հետ։ Թիմը նրա համար վճարել է 2 միլիոն ֆունտ։ Միչուն թիմում ստացել է 9 համարի խաղաշապիկը։
Իր դեբյուտը Միչուն նշել է օգոստոսի 18-ին՝ «Քուինս Պարկ Ռեյնջերս»-ի դեմ խաղում (5-0)։ Իր առաջին գոլը նա խփել է իր դեբյուտային մրցաշրջանում։
Անգլիայի գավաթի խաղարկությունում իր առաջին գոլը իսպանացին խփել է 2013 թվականի հունվարի 6-ին՝ «Արսենալի» դեմ խաղում։ 2013 թվականի հունվարի 23-ին նա երկարաձգել է իր պայմանագիրը մինչև 2017 թվականը։
2013 թվականի փետրվարի 24-ին Միչուն օգնել է իր թիմին դառնալ Լիգայի գավաթակիր՝ «Բրեդֆորդ Սիթի»-ի դեմ խաղում։ Հանդիպումն ավարտվեց 5-0 հաշվով։


=== «Նապոլի», «Լանգրեո» ===
2014 թվականի հուլիսի 17-ին Միչուն տեղափոխվել է իտալական «Նապոլի»։ Թիմի կազմում իր դեբյուտը նշել է օգոստոսի 31-ին՝ «Ջենոա»-ի դեմ խաղում։
2015/16 մրցաշրջանը իսպանացին անցկացրել է իսպանական «Լանգրեո» կազմում։


=== «Օվիեդո» ===
2016 թվականի օգոստոսի 19-ին Միչուն վերադարձել է հարազատ «Օվիեդո»։


== Միջազգային կարիերա ==
Իսպանիայի ազգային հավաքականի կազմում իր դեբյուտը Միչուն նշել է 2013 թվականի հոկտեմբերի 6-ին՝ Բելառուսի հավաքականի դեմ խաղում։


== Վիճակագրություն ==


== Ձեռքբերումներ ==
Անգլիայի լիգայի գավաթակիր - 2012/13


== Ծանոթագրություններ ==


== Արտաքին հղումներ ==
Միչու պրոֆիլը BDFutbol կայքում
Ֆուտբոլիստի էջը soccerway.com կայքում(անգլ.)
Սեդա Վարդիկյան

Սեդա Ավագի Վարդիկյան (1920, Դիլիջան - 2001, Երևան, Հայաստան), հայ կենդանաբան։ Կենսաբանական գիտությունների դոկտոր (1996)։


== Կենսագրություն ==
1942 թվականին ավարտել է Երևանի պետական համալսարանը։ 1945 թվականից աշխատել է ՀԽՍՀ ԳԱ կենդանաբանության ինստիտուտում, 1961-1966 թվականներին, միաժամանակ՝ գիտքարտուղար, 1978-1990 թվականներին՝ փոխտնօրեն։
Աշխատանքները վերաբերում են Հայաստանի երկրաչափ թիթեռների ֆաունային։ Հայտնաբերել է 321 տեսակի երկրաչափ թիթեռներ՝ 12-ը՝ նոր և 73-ը՝ գյուղատնտեսական մշակաբույսերի վնասատու։
Հեղինակ է «Հայաստանի ցերեկային թիթեռները» (1959), «Հայաստանի վնասակար երկրաչափ թիթեռները» (1969) և «Հայկական ԽՍՀ վնասակար երկրաչափ թիթեռների որոշիչ» (1980) գրքերի։


== Երկեր ==
Հայաստանի ցերեկային թիթեռները։ Վարդիկյան Սեդա Ավագի, Հարությունյան Ի., Երևան, Հայպետուսմանկհրատ, 1959։
Վնասատու երկրաչափ թիթեռները։ Վարդիկյան Սեդա Ավագի, Երևան, Հայաստան, 1969։
Հայկական ԽՍՀ վնասակար երկրաչափ թիթեռների որոշիչ։ Վարդիկյան Սեդա Ավագի, Առաքելան Ա. Հ, Տերտերյան Հ. Ե, Հարությունյան Գ. Ա., Կենդանաբանության ինստիտուտ, ՀԽՍՀ ԳԱ, Երևան, ՀԽՍՀ ԳԱ հրատարակչություն, 1980։


== Ծանոթագրություններ ==
Բենուա Կոստիլ

Բենուա Կոստիլ (ֆր.՝ Benoît Costil, հուլիսի 3, 1987(1987-07-03), Կան), ֆրանսիացի ֆուտբոլիստ, դարպասապահ։ Հանդես է գալիս ֆրանսիական «Ռենն»-ում և Ֆրանսիայի հավաքականում։


== Ակումբային կարիերա ==


=== «Կան» ===
Կոստիլը իր կարիերան սկսել է «Կան»-ի կազմում։ Թիմի կազմում Լիգա 1-ում հանդես գալու ընթացքում մասնակցել է 10 հանդիպման։


=== «Վան» ===
2008 թվականին Կոստիլն վարձավճարով տեղափոխվել է Լիգա 2-ում հանդես եկող «Վան»։


=== «Սեդան» ===
2009 թվականի հունիսի 17-ին Բենուան տեղափոխվել է «Սեդան»։ Նա թիմի հետ կնքել է 2-ամյա պայմանագիր։ Երկու տարվա ընթացքում Բենուան մասնակցել է 76 հանդիպման, իսկ 2010/2011 մրցաշրջանում ճանաչվել է Լիգա 2-ի լավագույն դարպասապահ։


=== «Ռենն» ===
«Սեդան»-ի հետ պայմանագրի ժամկետն ավարտվելուց հետո՝ 2011 թվականի հունիսի 14-ին Կոստիլն ազատ գործակալի կարգավիճակով տեղափոխվել է Լիգա 1-ում հանդես եկող «Ռենն»։ Նա թիմի հետ կնքել է 3-ամյա պայմանագիր։


== Միջազգային կարիերա ==
2008 թվականին Կոստիլը Ֆրանսիայի երիտասարդական հավաքականի կազմում մասնակցել է Տուլոնեում անցկացվող առաջնությանը։
Իր դեբյուտն ազգային հավաքականի կազմում Կոստիլը նշել է 2014 թվականի նոյեմբերի 8-ին՝ Ալբանիայի հավաքականի դեմ խաղում։ Նա մասնակցել է նաև Շվեդիայի հավաքականի դեմ խաղին։
2016 թվականին Դիդիե Դեշամը Կոստիլին ընդգրկել է Եվրո 2016-ին մասնակցող թիմի կազմում։


== Ձեռքբերումներ ==
Ֆրանսիայի լիգայի գավաթի եզրափակչի մասնակից - 2013


== Ծանոթագրություններ ==


== Արտաքին հղումներ ==
Պրոֆիլը transfermarkt.com կայքում
Պրոֆիլը lequipe.fr կայքում
Ուստ-Դոնեցկի (Ուստ-Դոնեցկի շրջան)

Ուստ-Դոնեցկի (ռուս.՝ Усть-Донецкий), ավան Ռուսաստանի Ռոստովի մարզի Ուստ-Դոնեցկի շրջանում։ Ուստ-Դոնեցկի շրջանի և Ուստ-Դոնեցկի քաղաքային ավանի վարչական կենտրոնն է։
2010 թ. տվյալներով բնակչությունը կազմում է 11.216 մարդ։
Դվորյանկա (գյուղ, Դոմանյովկայի շրջան)

Դվորյանկա (ուկրաիներեն՝ Дворянка), գյուղ Ուկրաինայի Նիկոլաևի մարզի Դոմանյովկայի շրջանում։
2001 թվականի տվյալներով Դվորյանկա գյուղում բնակվում էր 31 մարդ։ Բնակավայրը զբաղեցնում է 0,325 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Օվաջիկ (այլ կիրառումներ)

Օվաջիկ, կարող է վերաբերել՝

Օվաջիկ - գյուղ Արևմտյան Հայաստանում, Սեբաստիայի վիլայեթի Սեբաստիայի գավառում
Օվաջիկ - գյուղ Արևմտյան Հայաստանում, Խարբերդի վիլայեթի Օվաջիկի գավառակում
Արքեղայոս Ծոփացի

Արքեղայոս Ծոփացի (3-րդ դար - 4-րդ դար), հայ նախարար և բդեշխ Մեծ Հայքում, Ծոփք աշխարհի Մեծ Ծոփք գավառի տանուտերը, Ծոփքի բդեշխ, Ծոփացիների նախարարական տոհմից։


== Կենսագրություն ==
333 թվականին Ծոփքի բդեշխ Արքեղայոսը զայրանալով Ամենայն Հայոց կաթողիկոս Արիստակես Ա-ի (325-333) կշտամբանքներից, սպանում է նրան։


== Ծանոթագրություններ ==
Աստերոիդների ցանկ (108501-108600)

Աստերոիդների ցանկ (108401-108500)  • Աստերոիդների ցանկ  • Աստերոիդների ցանկ (108601-108700)
 Աստերոիդների ցանկ (108401-108500)  • Աստերոիդների ցանկ  • Աստերոիդների ցանկ (108601-108700)
(2376) Մարտինով

(2376) Մարտինով (անգլ.՝ Martynov), աստերոիդ աստերոիդների գոտու արտաքին մասում։ Հայտնաբերվել է 1977 թվականի օգոստոսի 22-ին Նիկոլայ Չեռնիխի կողմից Նաուչնիում։
Միջին հեռավորությունը Արեգակից կազմում է 3,206081 ա. մ., առավելագույնը մոտենում է 2,8513 ա. մ. հեռավորության վրա և հեռանում 3,5608 ա. մ.։ Արեգակի շուրջ մեկ ամբողջական պտույտ է կատարում 2096,82 երկրային օրվա ընթացքում, իր ուղեծրով շարժվելով միջինում 0,171689 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,85° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(2376) Մարտինով աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Բիչի կղզի

Բիչի կղզի, կղզի Նևայի դելտայում, Սանկտ Պետերբուրգի տարածքում, սահմանափակված է Կենտրոնական Նևկայով, Թիավարման ալիքով և Ֆիննական ծոցով։


== Պատմություն ==
Ֆիննական Խյարկյասարի անվանումը (ֆիններեն՝ Härkäsaari՝ Բիչի կղզի)։ Ներկայիս Բիչի կղզի անվանումը հայտնի է XIX դարից և իրենից ներկայացնում է ֆիննական անվան թարգմանությունը։ Կրեստովսկի կղզուց Բիչի կղզին բաժանվում է փոքրիկ Վինովկա գետը, որը ձգվելով հյուսիս֊արևոլքից դեպի հարավ֊արևելք, Բիչի կղզին նման է դարձնում ցուլի գլխի։
1960-ական թվականներին կղզու կոնֆիգուրացիան փոխվել է։
Հենց այդ տարիներին Բիչի կղզում սկսվեց սպորտային բազայի կառուցում, իսկ արևելյան մասով ճանապարհ է դրվել։
Չնայած սպորտային բազայի կառուցմանը, կղզու մեծ մասը մնում էր անմշակ մինչև 2011 թվականը։ 2011 թվականին սկսվել է կղզու մաքրումը «Յավար-Նեվա» ձյուդոյի սպորտային ակումբի կառուցման համար։
2015 թվականին սպորտային ակումբը գրեթե կառացված էր։ Նաև կառուցվել է նոր ճանապարհ արևմտյան մասում։


== Կամուրջներ ==
Մինչև 1960-ական թվականները Բիչի կղզին Կրեստովսկիի հետ ոչ մի կերպ չէր միանում, քանի որ Բիչի կղզու վրա ոչ մի կառույց չկար
Թիավարման ալիքը դնելուց հետո, Կրեստովսկին և Բիչի կղզին միացրեցին կամուրջով։
2013—2014 թվականներին վերանորոգվել է արևելյան մասի կամուրջը, իսկ 2014 թվականին սկսվել է նոր կամրջի կառուցումը արևմտյան մասի ջրանցքի վրայով։
Երկու կամուրջներն էլ պաշտոնական անվանում չունեն։


== Ծանոթագրություններ ==


== Գրականություն ==
Ленинград. Историко-географический атлас
Даринский А. В. География Ленинграда
Городские имена сегодня и вчера
Горбачевич К. С., Хабло Е. П.։ Почему так названы?
Санкт-Петербург։ Энциклопедия
Բալֆուրի հռչակագիր (1917)

Բալֆուրի հռչակագիր, անգլ.՝ The Balfour Declaration, Մեծ Բրիտանիայի արտաքին գործերի նախարար Արթուր Ջեյմս Բալֆուրի 1917 թվականի նոյեմբերի 2-ի նամակ՝ ուղղված բրիտանական ականավոր սիոնիստ լորդ Ռոտշիլդին, ով այս մասին տեղյակ է պահում սիոնիստներին։ Հռչակագրում ասվում է, որ անգլիական կառավարությունը ջանք չի խնայի հրեական «ազգային օջախ» ստեղծելու համար, այնպիսի քայլեր կձեռնարկվեն, որոնք ոչ մի կերպ չեն վնասի ոչ հրեական համայնքներում, ոչ էլ այլ երկրներում ապրող հրեաների քաղաքական և կրոնական իրավիճակներին։ Համաձայն այս հռչակագրի՝ Անգլիան Պաղեստինը չհանձնեց միջազգային վերահսկմանը։


== Համաձայնագրի տեքստ ==

Բալֆուրի հռչակագիրն ընդունվեց Գերմանիայի, Իտալիայի, ԱՄՆ-ի և այլ երկրների կողմից։ Սակայն այս հռչակագրի ընդունումից հետո, հակառակ կանխատեսումների, լայն թափ չստացավ հրեաների ներգաղթը Պաղեստին, դա տեղի ունեցավ միայն սկսած 20-րդ դարի կեսերից։ Թեև Բալֆուր հռչակագիրը մեծ առաջընթաց էր սիոնիստների համար, սակայն ստույգ չասվեց, թե երբ այն իրականություն կդառնա։ Այնուամենայնիվ, Բալֆուրի հռչակագիրը սիոնականության համար երկրորդ պատմական մեծ քայլն էր Հերցլի «Հրեական պետություն»-ի հրատարակումից հետո։ Դրանից հետո ստորագրվեց Ֆեյսալ-Վեյցման համաձայնագիրը։
20-րդ դարի 20-40-ական թվականների հրեական հարցը ստացավ այլ ընթացք։ Այս շրջանում արաբների դժգոհությունները ստացան զանգվածային բնույթ։ Կարևոր էին նաև այս խնդրի կարգավորման համար Անգլիայի հրատարակած «Սպիտակ թղթերը», որոնք ինչ-որ չափով այս հարցին տալիս էին ժամանակավոր լուծում։ Բնականաբար, հրեաների մասսայական գաղթը Պաղեստին բացասաբար ընդունվեց արաբների կողմից, և ամեն կերպ փորձում էին ետ պահել Անգլիային իր այդ հայտարարությունից։ Արաբների դժգոհությունը առաջին հերթին ուղղված էր հրեաների դեմ և կրում էր ազգային կրոնական պատկեր։
Պաղեստինյան արաբների դիմադրությունը հրեա գաղութարարների դեմ միանգամյան կանխագուշակելի երևույթ էր։ Դա այդպես էլ պետք է լիներ, քանի որ արաբները միամիտ ազգ չէին ու անգամ մշակութային և նյութական աջակցության դեմ, նրանք չէին ընդունի սիոնականությունը։ Արաբա-իսրայելական խնդրի հիմքում ընկած է Պաղեստինի խնդիրը, իրավիճակը այսպիսին էր. երկու ազգեր հավակնում էին մի հսկայական տարածքին, որը համարում են իրենց հայրենիքը։ Յուրաքանչյուր առողջ ազգ պայքարում է գաղութարարների դեմ, եթե անգամ կա նրանցից ազատվելու մի փոքր հույս։ Այդպես են վարվում նաև արաբները, քանի որ նման շանսեր նրանք ևս տեսնում էին և հենց այս պատճառով էին և մանդատը, և Բալֆուրի հռչակագիրը, որպեսզի արտաքին ուժերը կարողանան կառավարման և պաշտպանական այնպիսի համակարգ ստեղծել, որ հակադիր ուժերը չկարողանան խոչընդոտել գաղութարարների գործունեությանը։


== Տես նաև ==
Սիոնիզմ
Ֆեյսալ-Վեյցման համաձայնագիր
Իսրայելի պատմություն


== Արտաքին հղումներ ==
Բալֆուրի հռչակագիրը Իսրայելի կնեսետի կայքում
Նիկոլայ Հովհաննիսյան (այլ կիրառումներ)

Նիկոլայ Հովհաննիսյան անունը կարող է վերաբերել հետևյալ անձանց.

Նիկոլայ Հովհաննիսյան (բժիշկ-ճառագայթաբան) (դեկտեմբերի 1, 1934, Երևան), հայ բժիշկ-ճառագայթաբան։
Նիկոլայ Հովհաննիսյան (պատմաբան) (հունիսի 10, 1930, Լենինական), հայ պատմաբան, արևելագետ։
Նիկոլայ Հովհաննիսյան (գեներալ-մայոր) (մայիսի 2, 1899, Բահարլու - հունվարի 28, 1945, Սուրմալու), հրետանու գեներալ-մայոր։
Խուան Վալերա

Խուան Վալերա (իսպ.՝ Juan Valera y Alcalá-Galiano, հոկտեմբերի 18, 1824(1824-10-18)[…], Կաբրա - ապրիլի 18, 1905(1905-04-18)[…], Մադրիդ, Իսպանիա), իսպանացի գրող, պետական գործիչ, ակադեմիկոս։ Կրթությամբ՝ իրավաբան։


== Գործունեություն ==
1846 թվականից անցել է դիվանագիտական ծառայության։ Իսպանական հեղափոխության (1868-1874) ժամանակ եղել է սահմանադրական միապետության կողմնակից։ Բազմիցս ընտրվել է կորտեսների դեպուտատ՝ լիբերալների կողմից։ Հանդես է եկել ռոմանտիկական բանաստեղծություններով, ապա՝ որպես քննադատ, տեսաբան։ Նրա «Նշումներ վեպեր գրելու նոր արվեստի մասին» (1887) գործը ուղղված է արվեստում նատուրալիզմի և միտումնավորության դեմ։ Գրել է էտյուդներ Գյոթեի, Միգել դե Սերվանտեսի մասին, փիլիսոփայական վեպեր՝ «Պեպիտա Խիմենես» (1874, հայերեն հրատարակություն՝ 1967), «Դոնյա Լուս» (1879), «Կոմանդոր Մենդոսան» (1877), «Դոկտոր Ֆաուստինոյի պատրանքները» (1875) և «Խուանիտա երկարը» (1895) վեպերը։


== Խուան Վալերան հայերեն ==
Պեպիտա Խիմենես (վիպակ), Ե., «Հայաստան», 1967, 203 էջ։ Ռուսերենից թարգմ.՝ Ա. Հարությունյան։


== Ծանոթագրություններ ==
Լիվադիա (Ֆամագուստայի շրջան)

Անվան այլ կիրառումների համար տե՛ս՝ Լիվադիա (այլ կիրառումներ)Լիվադիա (հուն․՝ Λειβάδια, թուրքերեն՝ Sazlıköy), գյուղ Կիպրոս կղզու հյուսիս-արևելքում՝ Կիպրոսի Հանրապետության Ֆամագուստայի շրջանում։
1974 թվականին Թուրքիայի կողմից Հյուսիսային Կիպրոսի ռազմակալումից հետո գյուղը դե ֆակտո մտնում է անկախ Հյուսիսային Կիպրոսի Թուրքական Հանրապետության մեջ։
Ըստ 2011 թվականի մարդահամարի տվյալների գյուղի բնակչությունը կազմում է 44 մարդ, հիմնականում՝ թուրքեր։


== Ժողովրդագրություն ==


== Ծանոթագրություններ ==
Մալա Գրքո

Մալա Գրքո, գյուղ Արևմտյան Հայաստանում, Բիթլիսի վիլայեթի Խուլփի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Ֆիգոլևկա

Ֆիգոլևկա (ուկրաիներեն՝ Фиголівка), գյուղ Ուկրաինայի Խարկովի մարզի Դվուրեչենսկի շրջանում։ Հիմնադրվել է 1832 թվականին։
2001 թվականի տվյալներով Ֆիգոլևկա գյուղում բնակվում էր 104 մարդ։ Բնակավայրը զբաղեցնում է 0,353 կմ² տարածք։ Բնակչության խտությունը կազմում էր 294,62 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ցուլասար

Ցուլասար, լեռնագագաթ Հայաստանի Շիրակի մարզում, Լոռու և Շիրակի մարզերի սահմանամերձ գոտում, Շիրակի լեռներյում, Կաքավասար գյուղից 3 կմ հարավ։ Բարձրությունը 2555 մ է։ Հանդիսանում է լեռնաշղթայի ամենաբարձր կետը։ Տեղադրման կոորդինատներ 40°53′40″ հս․. լ. 44°00′50″ ավ. ե.։ Կազմված է պալեոգենի և նեոգենի հրաբխանստվածքային և հրաբխային գոյացություններից։ Լանջերը զառիթափ են՝ կտրտված հեղեղատներով։ Լանդշաֆտը լեռնամարգագետնային է։ Ցուլասարի արևմտյան լանջերից սկիզբ է առնում Չիչկան գետի ձախ՝ Տոպար վտակը, հարավային լանջից՝ Այլաձոր գետը, իսկ հարավ-արևելյան լանջից՝ Փամբակի ձախ վտակ Լուսաղբյուրը։


== Ծանոթագրություններ ==